Konstelasi Puppis gadhah area ingkang ambanipun kirang langkung 673 drajat persegi lan ngewrat enem lintang ingkang dipunmangertosi dados planet - planet. Rasi lintang punika saged dipuntingali ing garis lintang ing antawisipun +40° lan -90°, lan wekdal paling sae kangge ningali rasi lintang punika inggih jam 9 dalu ing sasi Pebruari. Lintang ingkang paling padhang ingkang wonten ing konstelasi punika inggih zeta Puppis, utawi ingkang misuwur kanthi sebatan "Naos" ("kapal") lan "Suhail Hadar. Lintang punika inggih lintang ingkang benter sanget ingkang kalebet lintang tipe O, ingkang saged dipuntingali langsung kanthi mripat. Massanipun lintang punika inggih langkung awrat ping 59 tinimbang massanipun srengéngé, lan temperatur ing njawinipun inggih punika 42.400 K. Naos inggih punika lintang ingkang asring pindhah - pindhah, ingkang punika dipundamel saking molekul awan, lintang ingakng dipunbentuk saking konstelasi Vela, ingkang tebihipun 400 taun cahya. Pi Puppis inggih lintang ingkang paling padhang nomer kalih, ing konstelasi punika, ingkang papanipun caket lan wonten ing sakiteripun konstelasi Canis Major. Punika kalebet lintang ingakng paling padhang wonten ing Collinder 135. Nama tradhisionalipun saking pi Puppis inggih punika Ahadi, ingkang kalebet lintang raksasa kelas K, ingkang tebihipun kiran langkung 925 taun cahya, kanthi magnitudonipun 2,70. Tingkat padhangipun langkung bening ping 19.200 saking srengéngé. Puppis mapan leres wonten ing galaksi Bima Sakti lan ngewrat satunggaling kluser lintang ingkang narik kawigatosanipun para panaliti. essier 93 (NGC 2447), inggih punika satunggaing kluster ingkang kebikak ingkang tebihipun kirang langkung 3.600 taun cahya, kanthi radiusipun ing antawisipun 10 lan 12 taun cahya. Messier 46 (NGC 2437) inggih punika kluster kebikak ingkagn padhang lan wiyar ingkang tebihipun kirang langkung 5.500 taun cahya saking bumi. Kluster punika ngewrat planet nebula NGC 2438. NGC 2451 inggih kluster kebikak sanesipun, ingkang tebihipun 850 taun cahya lan umuripun sampun kirang langkung 36 milyar taun. Kluster punika ngewrat 40 lintang, kanthi lintang ingkang paling padhang inggih punika raksasa jene kanthi magnitudo 3,6.[2]